Dôvodová správa

A/ Úvod

Návrh Rozvojového programu priorít verejných prác na roky 2002 - 2004 (ďalej len "návrh RPPVP 2002 - 2004") spracovalo Ministerstvo výstavby a regionálneho rozvoja SR (ďalej len "ministerstvo") v súlade so zákonom Národnej rady Slovenskej republiky č. 254/1998 Z. z. o verejných prácach. Tento súčasne plní tie tézy z Programového vyhlásenia vlády SR, ktoré sa týkajú hospodárskej politiky a znejú:

•	Vláda vykoná systémové opatrenia v oblasti verejných financií, skvalitní rozpočtový systém, zvýši transparentnosť finančných tokov vo všetkých zložkách verejných investícií a bude klásť dôraz na dodržiavanie finančnej a rozpočtovej disciplíny pod verejnou kontrolou.

•	S cieľom zníženia investičného dopytu vláda zredukuje kapitálové výdavky         do infraštrukturálnych projektov. Bude dbať o to, aby v prípade zastavenia, resp. zmrazenia investícií nedošlo k nadmerným stratám.

Obidve tézy si v podstate okrem iného kladú za cieľ, pri znižovaní kapitálových výdavkov zvýšiť dodržiavanie finančnej a rozpočtovej disciplíny.

Význam programov verejných prác vypracovávaných podľa tohto zákona spočíva najmä v tom, že zavádza jednotnú koncepčnú a riadiacu činnosť ústredných orgánov štátnej správy, ďalších správcov rozpočtových kapitol a krajských úradov (ďalej iba „predkladatelia“) z hľadiska foriem a plánov prípravy verejných prác, ktorými napĺňajú zámery vytýčené vo svojich rozvojových koncepciách.

Vypracovaním rozvojových programov jednotlivými predkladateľmi sa získajú informácie a podklady o celkových potrebách pre naplnenie ich rozvojových zámerov. Tieto potreby ministerstvo zbilancuje v Súhrnnom programe verejných prác a posudzuje z hľadiska možností ich financovania a zosúľaďuje s rezortnými rozvojovými programami a rozvojovými programami krajov, spracovanými predkladateľmi. 

V nadväznosti na predpokladaný vývoj ekonomiky a štátneho rozpočtu navrhuje verejné práce do rozvojového programu priorít. Tento, po posúdení v Rade odborníkov pre posudzovanie rozvojového programu priorít verejných prác (ďalej len "rada odborníkov"), predkladá na rokovanie vlády SROV. Po jeho prerokovaní a schválení vo vláde SR sa stáva podkladom pre zabezpečovanie priebežného financovania vybraných prioritných stavieb na celú dobu výstavby, čo umožní plynulý priebeh realizácie a ich ukončenie v plánovaných termínoch. Tým sa zároveň dosiahne, že finančné prostriedky nebudú rozptyľované, ale budú prednostne smerované do oblastí, ktoré sú z hľadiska ďalšieho hospodárskeho a sociálneho rozvoja štátu a zámerov vlády SR najdôležitejšie.        

Do programov verejných prác, vypracovaných podľa zákona o verejných prácach, sú zaraďované len verejné práce navrhované na začatie v nasledujúcom rozpočtovom roku a pripravené na začatie v ďalších dvoch rokoch. Zaraďované verejné práce s rozpočtovým nákladom nad 200,0 mil. Sk sú zároveň ministerstvom, pri výkone štátnej expertízy, posudzované z hľadiska opodstatnenosti navrhovaného technického riešenia a výšky finančných prostriedkov potrebných na ich realizáciu. Docieľuje sa tak transparentnosť a opodstatnenosť finančných tokov, ktoré budú použité na krytie výstavby verejných prác.

	V mesiacoch február a marec 2001 bol u jednotlivých predkladateľov vykonaný štátny dozor nad verejnými prácami vo fáze ich prípravy, ktorý sa vykonáva zo zákona o verejných prácach a plní tú kontrolnú funkciu, ktorej cieľom je najmä dozerať, aby verejné práce, ich príprava, uskutočňovanie a užívanie sa diali v súlade so záujmami spoločnosti. 

Účelom štátneho dozoru bolo zistiť, ako predkladatelia rezortných rozvojových programov a rozvojových programov verejných prác krajov dodržiavajú pri príprave verejných prác zákon č. 254/1998 Z. z. o verejných prácach pri začínaní výstavby verejných prác, ktoré boli zaradené do Rozvojového programu priorít verejných prác na roky 2001 - 2003 (ďalej len "RPPVP 2001 - 2003"). Začínanie výstavby verejných prác bolo zisťované z dôvodu, aby návrh RPPVP 2002 - 2004 mohol byť vypracovaný kontinuálne už so známymi zmenami v RPPVP 2001 - 2003 a v súlade   s predikciou kapitálových výdavkov štátneho rozpočtu na roky 2001 - 2004, vypracovanou MF SR.

	Vláda SR schválila RPPVP 2001 - 2003 tak, aby sa v roku 2001 začala výstavba 39 verejných prác, 25 verejných prác v roku 2002 a 22 verejných prác         v roku 2003. Pri previerkach bolo zistené, že v roku 2002 sa nezačne s výstavbou 14-tich verejných prác a troch verejných prác v roku 2003 a to z dôvodov, že sa zmenila rozvojová koncepcia jednotlivých predkladateľov. 

Zo zdokumentovaných údajov vyplýva, že sa opätovne potvrdzujú skutočnosti    z minulých období. Verejné práce sú z rozvojových programov priorít verejných prác              pred predpokladaným rokom začatia vyraďované a nahrádzané novými.                    Je to dôsledok stále chýbajúcich dlhodobých koncepcií rozvoja odvetví a regiónov. Rezortné rozvojové programy a rozvojové programy krajov sú zostavované              na základe krátkodobých (ročných) zámerov. Požiadavky na začatie verejných prác a ich financovanie zo štátneho rozpočtu sú z roka na rok vyššie. Stále sa neprejavuje snaha investorov smerovať disponibilné zdroje do rozostavaných verejných prác. Predovšetkým tieto skutočnosti boli predmetom skúmania podkladov pre zostavenie návrhu RPPVP na roky 2002 - 2004.

Verejné práce sa po ich začatí z príslušného rozvojového programu priorít verejných prác vyradia a sú zahrnuté do menovitého zoznamu stavieb spracovávaného MF SR a tento tvorí prílohu k štátnemu rozpočtu. 

     Pri zostavovaní rozvojového programu priorít verejných prác ministerstvo postupovalo podľa kritérií stanovených zákonom č. 254/1998 Z. z. o verejných prácach, ktorými sú:
a)	navrhovaná cena verejnej práce vyššia ako 40 mil. Sk,
b)	napĺňanie hospodárskej a sociálnej politiky vlády,
c)	súlad so stratégiou rozvoja Slovenska, s Koncepciou územného rozvoja Slovenska a s koncepciami rozvoja odvetví,
d)	súlad s medzinárodnými zmluvami, ktorými je Slovenská republika viazaná,
e)	vzájomný súlad medzi rezortnými rozvojovými programami a rozvojovými programami kraja,
f)	predpoklad zabezpečenia finančných zdrojov, 
g)	prínos verejných prác do rozvoja hospodárstva, tvorby voľných finančných zdrojov a pre zamestnanosť,
h)	zabezpečenie ochrany zdravia obyvateľstva a životného prostredia.
Ministerstvo bod f) posudzovalo z hľadiska strednodobého finančného výhľadu   na roky 2001 - 2004 a záverov rokovania vlády na začiatku júna 2001.

Pre dodržanie kontinuity s termínmi stanovenými vo východiskách                pre zostavovanie štátneho rozpočtu na rok 2002 (ďalej len „východiská“), spracovanými MF SR, ministerstvo v januári 2001 písomne požiadalo predkladateľov, aby svoje Rozvojové programy verejných prác na roky 2002 - 2004 namiesto 15. mája 2001 predložili v prvej polovici marca 2001.

Na pracovnom rokovaní v januári 2001 bol v záujme včasného splnenia úlohy postup ministerstva prítomnými prijatý s pochopením. Zároveň v zmysle novej metodiky MF SR na spracovávanie podkladov pre štátny rozpočet na rok 2002 sa prijal za jednotlivé ústredné orgány štátnej správy úzus, vytipovať len rozhodujúce verejné práce ako priority (cca päť priorít). Ústredné orgány štátnej správy túto úlohu splnili až na MDPT SR, ktoré z pochopiteľných dôvodov pripravuje viac než               5 rozvojových verejných prác.
	Podľa tohoto, ale i výsledku rokovaní vlády uskutočnených v mesiaci máj a jún 2001 a rokovaní s MF SR, ministerstvo si stanovilo úlohu zostaviť návrh RPPVP 2002 - 2004 tak, aby rozsah začínaných verejných prác bol nižší, ako 10%                z celkového objemu kapitálových výdavkov štátneho rozpočtu, čo  ročne predstavuje cca 2 400,0 mil. Sk. 

	Po rokovaniach vlády SR v júli 2001, v nadväznosti najmä na jej uznesenie    č. 525/2001, Porady ekonomických ministrov a RHSD, ministerstvo uskutočnilo konferenčné prerokovanie návrhu RPPVP na roky 2002 - 2004, kde prišlo k dohode  k zaraďovaniu verejných prác do tohoto programu.

Návrh RPPVP 2002 - 2004 je zostavený tak, že objemy finančných prostriedkov na novozačínané verejné práce predstavujú 7,6% z predikcie     MF SR.

	V návrhu nie je zohľadnená požiadavka vlády SR na navýšenie finančných prostriedkov pre MDPT SR, nakoľko toto ministerstvo spracuje svoj program až      po definitívnom schválení štátneho rozpočtu na rok 2002, aby bol reálny. Tomuto odpovedá i návrh uznesenia vlády SR.

V Rezortných rozvojových programoch a Rozvojových programoch krajov      na roky 2002 - 2004 boli predkladateľmi požadované na zaradenie do návrhu RPPVP 2002 - 2004 ako prioritné aj verejné práce, ktoré nespĺňajú niektoré z kritérií stanovených § 8 ods. (2) zákona č. 254/1998 Z. z. o verejných prácach. Bolo požadované zaradenie verejných prác, ktoré by sa mali realizovať na celom území Slovenska formou viacerých stavieb.

Menovite "Autonómne systémy varovania na vodných dielach v SR (6 VD)"    so začatím v roku 2002 nie je možné zaradiť ako jednu verejnú prácu, nakoľko sa bude realizovať na 6-tich vodných dielach formou šiestich stavieb, "Autonómne systémy varovania na vodných dielach v SR (5 VD)" so začatím v roku 2003 sa budú realizovať na 5-tich vodných dielach. Pre tieto systémy sa nebude spracovávať jeden stavebný zámer, ale predkladateľ bude zabezpečovať príslušnú projektovú dokumentáciu pre každé vodné dielo.

B/ Zostavenie návrhu RPPVP 2002 - 2004
      
      I. Návrh RPPVP 2002 - 2004 podľa prioritných oblastí

V Rezortných rozvojových programoch na roky 2002 - 2004 a v Rozvojových programoch krajov na roky 2002 - 2004 predkladatelia uplatnili požiadavky              na začatie 365 rozvojových verejných prác s predpokladanými nákladmi         137 442,5 mil. Sk, z ktorých je 108 051,4 mil. Sk stavebných. Tieto údaje vyjadrujú v podstate predstavy čerpania výšky finančných zdrojov pre realizáciu navrhovaných zámerov rozvoja jednotlivých odvetví a regiónov v rokoch 2002 - 2004. Pri zostavovaní návrhu RPPVP 2002 - 2004 sa v plnej miere preukázalo, že predkladatelia i naďalej uplatňujú vysoké požiadavky na začatie verejných prác.

	Do návrhu RPPVP 2002 - 2004 je zaradených celkom 103 prioritných verejných prác v 12 prioritných oblastiach, z ktorých 19 je financovaných            zo všeobecnej pokladničnej správy (ďalej len "VPS") s väzbou na fondy EÚ     (Príloha 3). Na roky 2002 - 2004 sú podľa návrhu programu uvažované finančné prostriedky v objeme 31 510,9 mil. Sk. V tejto čiastke sú zahrnuté nielen náklady    na začatie, ale aj náklady na pokračovanie ich výstavby v rokoch 2003 a 2004.

Prehľad návrhu RPPVP 2002 - 2004 v členení podľa priorít
Číslo	Prioritná oblasť - názov priority	Počet VP	Objem  fin. prostriedkov        v mil. Sk	%	
3	Verejné práce pre zdravotníctvo	2	         114,6	0,36	
4	Verejné práce sociálnej starostlivosti	1	         200,0	0,63	
5	Výstavba diaľnic	   12	    11 676,0	 37,05	
6	Výstavba železničnej siete	6	   8 570,0	 27,20	
7	Vodohospodárske verejné práce	   10	      1 785,8	5,67	
8	Verejné práce na zlepšenie životného prostredia	8	      3 547,9	 11,26	
10	Verejné práce pre školstvo	9	         672,3	2,13	
11	Verejné práce pre justíciu	9	         609,0	1,93	
15	Verejné práce pre kultúru	4	         185,0	0,59	
18	Verejné práce pre štátnu správu	9	         578,0	1,83	
19	Verejné práce ostatnej technickej infraštruktúry	31	    3 175,8	 10,09	
22	Verejné práce pre cestovný ruch	2	         396,5	   1,26	
	Spolu	   103	    31 510,9	 100,0	

Nároky na realizáciu návrhu RPPVP 2002 - 2004 sumárne predstavujú čiastku         31 510,9 mil. Sk (Príloha 1/d). Z toho v roku 2002 na začínané verejné práce 5 381,9 mil. Sk, v roku 2003 na začínané verejné práce + financovanie rozostavaných z roku 2002 spolu     11 443,4 mil. Sk (5 368,6 + 6 074,8), v roku 2004 na začínané verejné práce + financovanie rozostavaných z rokov 2002 a 2003 spolu 14 685,6 mil. Sk (3 740,4 + 4 204,1 + 6 741,1).

	V prioritnej oblasti Verejné práce pre zdravotníctvo sú zaradené dve prioritné verejné práce s rokom začatia 2002. 

	V prioritnej oblasti sociálnych služieb je v návrhu zaradená jedna prioritná verejná práca s rokom začatia 2003, ktorou sa zabezpečuje odstránenie havarijného stavu objektu domova dôchodcov.

Podkladom pre zostavenie programu diaľnic a rýchlostných ciest bol Rezortný rozvojový program MDPT SR, ktorý vychádza z Koncepcie v oblasti diaľnic a rýchlostných ciest schválenej uznesením vlády SR č. 162/2001. V súčasnosti MDPT SR koncepciu cestnej siete upresňuje. Program výstavby železničnej siete akceptuje Program modernizácie železničnej siete vypracovaný MDPT SR a je zostavený tak, aby postupná modernizácia železničných tratí v rámci medzinárodne určených koridorov nadväzovala už na ukončené alebo rozostavané úseky.

Do prioritnej oblasti Vodohospodárske verejné práce, v súlade s Koncepciou vodohospodárskej politiky SR, sú zaradené prevažne verejné práce podmieňujúce riešenie problémov zásobovania obyvateľstva pitnou vodou najmä      v regiónoch, kde je percento zásobovania obyvateľov pitnou vodou z verejných vodovodov najnižšie. 

V prioritnej oblasti Verejné práce na zlepšenie životného prostredia sú zaradené verejné práce v oblasti čistenia odpadových vôd, ktorých realizácia vyplýva z podmienok a termínov pre vypúšťanie odpadových vôd do recipientov, stanovených príslušnými útvarmi životného prostredia krajských a okresných úradov. 

Do prioritnej oblasti Verejné práce ostatnej technickej infraštruktúry sú zaradené verejné práce súvisiace najmä s dobudovaním ostatnej cestnej infraštruktúry, budovaním colníc na hraničných prechodoch a rekonštrukcií letísk. 

V ostatných prioritných oblastiach sú zaradené verejné práce, ktoré sú potrebné pre zabezpečenie činnosti na úrovni štátnej a verejnej správy, školstva, justície, verejné práce pre kultúru a  cestovný ruch.

Rozvojové verejné práce navrhnuté predkladateľmi v rezortných rozvojových programoch a rozvojových programoch krajov boli prerokované radou odborníkov. Predmetom rokovania rady odborníkov boli aj niektoré neriešené problémové okruhy, na ktoré upozornilo ministerstvo.

Za závažný problém rada odborníkov pokladá tzv. "Južný ťah". K tomuto odporučila ministrovi výstavby a regionálneho rozvoja SR, aby v záujme regionálnej podpory rozvoja južnej časti Slovenska požiadal ministra dopravy, pôšt a telekomunikácií SR o zaradenie tzv. "Južného ťahu" do Sektorového operačného programu Doprava a telekomunikácie, ktorý je súčasťou Národného plánu regionálneho rozvoja SR tak, aby v roku 2001 bol "Južný ťah" projekčne pripravený a jeho výstavba bola začatá v roku 2002. Minister dopravy, pôšt a telekomunikácií SR svojím listom č. 1281/M-2001 zo dňa 23. 7. 2001 oznámil, že príprava takýchto verejných prác vyžaduje 3 - 4 roky. Podľa aktuálneho "Nového projektu výstavby diaľnic a rýchlostných ciest", ktorý schválila vláda SR uznesením  č. 162 zo dňa      21. 2. 2001 nie je uvedený cestný ťah uvažovaný na začatie do roku 2006.

Pre využitie geotermálnej energie v Košickej kotline Krajský úrad v Košiciach predložil na zaradenie do návrhu RPPVP 2002 - 2004 aj verejnú prácu na využitie geotermálnej vody v Olšanskej doline, ktorá predstavuje predpokladanú výkonovú kapacitu 1300 MW. Výskyt tohto geotermálneho prameňa a jeho reálne malá vzdialenosť cca 7 km od veľkej teplárenskej sústavy mesta Košíc nabáda k riešeniu jej využitia na zásobovanie teplom. Pre toto riešenie hovorí predovšetkým ochrana životného prostredia pri znížení spotreby ušľachtilých palív, ktoré je pre SR zabezpečované výhradne z dovozu a tým zníženie celkových nákladov na energiu. Sekundárne využitie geotermálnej energie (teplá voda vracajúca sa z Košíc) umožňuje využitie pre vybudovanie geotermálneho komplexu v katastrálnom území obcí Ďurkov - Svinica - Olšany, a to na aquacentrum, golfový areál, zábavné centrum, skleníkové hospodárstvo a záhradné centrum, rýchlený chov rýb a rekreačný rybolov, hotely a ubytovne, administratíva, obchody a služby, byty a rodinné domy. Celkový náklad bol odhadnutý na cca 6 mld. Sk, pričom predpokladané financovanie je zo štátneho rozpočtu a štrukturálnych fondov, bez účastí obcí, čo je jedna z podmienok spolufinancovania projektov z fondov EÚ. Predmetná verejná práca, podľa nášho názoru, by mohla spĺňať charakter rozvojovej verejnej práce, ak by bola zabezpečená finančná spoluúčasť obcí a predvstupových fondov EÚ. Po zrealizovaní by prispela k rozvoju priľahlého regiónu. Jej príprava nie je nateraz v takom štádiu, ktoré by umožňovalo ministerstvu jej zaradenie do návrhu RPPVP 2002 - 2004. Ministerstvo preto zorganizovalo na 6. - 7. júna 2001 stretnutie zástupcov kraja ako i obcí za účelom usmernenia ďalšej prípravy tak, aby mohlo prísť k čerpaniu prostriedkov predvstupových fondov EÚ, pri zapojení prostriedkov obcí. 

V snahe znížiť rozostavanosť MP SR požiadalo, aby do návrhu              RPPVP 2002 - 2004, v súlade s novelizovanou koncepciou výstavby v oblasti vodohospodárstva bola prednostne, so začatím v roku 2003, zaradená vodohospodárska verejná práca Vodné dielo Slatinka. Túto požiadavku podporila rada odborníkov a odporučila, aby sa do návrhu RPPVP 2002 - 2004 nezaradili      na rok 2003 vodohospodárske verejné práce (vodovody) a verejné práce                 na zlepšenie životného prostredia (ČOV a kanalizácie) navrhnuté MP SR v objeme zodpovedajúcom zdrojom potrebným na začatie verejnej práce Vodného diela Slatinka.

Na základe rozhodnutia vlády SR sa v súčasnosti pripravuje transformácia štátnych fondov, ktorých činnosti sa majú integrovať do kapitol príslušných ministerstiev. V nadväznosti na uvedené sú finančné prostriedky štátnych fondov,        s použitím ktorých uvažovali prekladatelia pri financovaní verejných prác,                   v návrhu programu presunuté do kapitálových výdavkov štátneho rozpočtu.
 
V prílohe č. 3 sú uvedené verejné práce financované z VPS, pričom stĺpec štátny rozpočet predstavuje podiel štátnych prostriedkov pri ich spolufinancovaní, prostriedky fondov EÚ sú vyjadrené v stĺpci "iné". 

Ministerstvo v súčasnosti zabezpečuje úpravu počítačového sofvéru            pre zostavovanie programov verejných prác. Dočasne sú preto vo všetkých tabuľkách v stĺpci č. 12 uvedené nie prostriedky štátnych fondov, ale finančné objemy predstavujúce prostriedky štátnych dlhopisov.

II. Návrh RPPVP 2002 - 2004 a z neho vyplývajúce nároky na finančné krytie začínaných verejných prác celkom a v jednotlivých rokoch:

2002- 2004	2002	2003	2004	
VP	mil. Sk	VP	mil. Sk	VP	mil. Sk	VP	mil. Sk	
103	14 490,9	57	5 381,9	26	5 368,6	20	3 740,4	

Finančné krytie návrhu RPPVP 2002 - 2004 podľa zdrojov (103  verejných prác na začatie s celkovým objemom  14 490,9 mil. Sk):
                                                                                                   mil. Sk           %
zo štátneho rozpočtu (vrátane štátnych fondov a VPS) 	  4 212,1	29,07	
z úverov so zárukou štátu 	298,7	      2,06	
zo štátnych dlhopisov	  5 596,0	38,61	
z ostatných úverov 	444,9	  3,07	
z vlastných zdrojov iných subjektov 	261,0	 1,80	
z rozpočtov obcí 	 45,8	 0,32	
iných 	  3 632,4	25,07	
spolu	14 490,9	  100,0	

Z toho: 
v roku 2002 (57 verejných prác na začatie s celkovým objemom 5 381,9 mil. Sk - Príloha 1/a) 
                                                                                                    mil. Sk           %
zo štátneho rozpočtu (vrátane štátnych fondov a VPS)	  1 849,1	   34,36	
z úverov so zárukou štátu 	248,7	4,62	
zo štátnych dlhopisov	996,0	   18,51	
z ostatných úverov 	     194,9	3,62	
z vlastných zdrojov iných subjektov 	         6,0	0,11	
z rozpočtov obcí 	    0,8	0,01	
z iných prostriedkov  	  2 086,4	    38,77	
spolu	  5 381,9	  100,0	

v roku 2003 (26 verejných prác na začatie s celkovým objemom 5 368,6 mil. Sk  - Príloha 1/b)
                                                                                         mil. Sk           %
zo štátneho rozpočtu (vrátane štátnych fondov a VPS)	  1 587,6	  29,57	
z úverov so zárukou štátu 	         0,0	-	
zo štátnych dlhopisov	  2 500,0	  46,57	
z ostatných úverov 	         0,0	-	
z vlastných prostriedkov iných subjektov 	240,0	4,47	
z rozpočtov obcí 	       45,0	0,84	
z iných prostriedkov  	996,0	   18,55	
spolu	  5 368,6	  100,0	

v roku 2004 (20 verejných prác na začatie s celkovým objemom 3 740,4 mil. Sk - Príloha 1/c)
                                                                                                   mil. Sk           %
zo štátneho rozpočtu (vrátane štátnych fondov a VPS)	775,4	   20,73	
z úverov so zárukou štátu vo výške	       50,0	1,34	
zo štátnych dlhopisov	  2 100,0	   56,14	
z ostatných úverov vo výške	250,0	6,68	
z vlastných prostriedkov iných subjektov 	       15,0	0,41	
z rozpočtov obcí vo výške	         0,0	-	
z iných prostriedkov  vo výške	550,0	   14,70	
spolu	  3 740,4	  100,00	
Z návrhu RPPVP 2002 - 2004 je preukázateľné, že je dodržaná predikcia kapitálových výdavkov na roky 2001 - 2004, ktorá predstavuje každoročne čiastku 2 400,0 mil. Sk. V roku 2002 je počet verejných prác navrhovaných na začatie (57) pomerne vysoký, avšak objem finančných prostriedkov štátu, ktoré sa predpokladajú použiť na začínané prioritné verejné práce je oproti predikcii nižší o 550,9 mil. Sk. Počty prioritných verejných prác navrhovaných na začatie v rokoch 2003 a 2004 sa výrazne znižujú (26 a 20). Úmerne s nimi aj nároky na kapitálové výdavky, ktoré sú oproti predikcii nižšie v roku 2003 o cca 810,0 mil. Sk a v roku 2004 o cca 1 625,0 mil. Sk, čím sa zabezpečuje znižovanie rozostavanosti.

Z výšky kapitálových výdavkov štátneho rozpočtu na rok 2002 vyplýva, že objem prostriedkov na začatie verejných prác vo výške 1 849,1 mil. Sk sa oproti roku 2001 zvýšil o cca 600 mil. Sk. Úlohou naďalej zostáva neodčerpávať vyššie finančné prostriedky zo štátneho rozpočtu, s predpokladom ich vyššieho použitia                    na dokončenie rozostavaných verejných prác. Oproti roku 2001 sa však predpokladá zvýšenie celkového objemu finančných prostriedkov o cca 3,2 mld. Sk, čo dokumentuje využívanie aj iných zdrojov financovania, napr. z fondov EÚ.

Uvedené je v súlade s postupom prispôsobovania výdavkovej časti verejných financií možnostiam ekonomiky a hľadania možností mimorozpočtových zdrojov financovania verejných prác. Preto je dôležité pre financovanie takýchto prác využiť aj vhodnejší dlhodobý zahraničný úver, pričom je vidieť, že výška úverov a dlhopisov sa oproti minulému roku zvýšila. Ďalej je vhodné pripraviť podmienky na zvýšenie  prílevu zahraničných investícií a stanoviť rozhodujúce prioritné oblasti s  podielom rôznych zdrojov financovania, či už zo štátneho rozpočtu, rozpočtov obcí, iných zdrojov alebo úverov, na ktoré sa vyžaduje poskytnutie štátnych záruk.

Vláda SR uznesením č. 923 zo dňa 27. 10. 1999 schválila Integrovaný plán regionálneho a sociálneho rozvoja v ktorom vymedzila tri prioritné regióny,  Slovensko - východ, Slovensko - severozápad, Slovensko - juhozápad, s dôrazom  na Slovensko - východ. Toto rozdelenie akceptuje aj Národný plán regionálneho rozvoja SR schválený uznesením vlády č. 240 z 15. 3. 2001. 

Cieľom a úlohou Národného plánu regionálneho rozvoja SR, ktorý je základným strednodobým programovým dokumentom uskutočňovania regionálnej politiky je stimulovať vývoj tak, aby bolo možné dosiahnutie strategického ekonomického cieľa prostredníctvom rozpracovaných globálnych špecifických cieľov. Podporovanie ekonomicky slabých a štrukturálne postihnutých regiónov je jednou z hlavných úloh dosiahnutia takéhoto cieľa. Tým sa podporuje regionálna politika v ekonomickom a sociálnom rozvoji. Z hľadiska zamestnanosti však predpokladáme iba s postupným a miernym tempom rastu.

Návrh RPPVP 2002 - 2004 vychádza z vyššie uvedených uznesení vlády SR, bol zostavený tak, aby kapitálové výdavky štátneho rozpočtu smerovali predovšetkým do prioritných regiónov.

	Nižšie uvedená tabuľka vyjadruje rozdelenie objemov kapitálových výdavkov štátneho rozpočtu (vrátane štátnych fondov) na začínané verejné práce do jednotlivých regiónov Slovenska.

Región	   2002	  2003	   2004	
	mil. Sk	%	mil. Sk	%	mil. Sk	%	
Slovensko východ
(Banskobystrický, Prešovský, Košický)	306,1	35,94	354,5	51,86	 451,2	66,81	
Slovensko severozápad
(Trenčiansky , Žilinský)	273,1	32,06	  23,1	3,38	47,5	  7,03	
Slovensko juhozápad
(Trnavský, Nitriansky)	 85,0	 9,98	82,5	12,07	87,2	12,91	
Bratislavský kraj
	187,6	22,02	223,5	32,69	89,5	13,25	

Regióny spolu	
851,8             	
100,0   	
683,6            	
100,0    	
675,4    	
100,0 	

Rozdelenie objemov finančných prostriedkov VPS na začínané verejné práce do jednotlivých regiónov Slovenska, s percentuálnym vyjadrením:

Región	2002	2003	2004	
	mil. Sk	%	mil. Sk	%	mil. Sk	%	
Slovensko východ
(Banskobystrický, Prešovský, Košický)	     348,7	34,96	    0,0	0,0	0,0	0,0	
Slovensko severozápad
(Trenčiansky , Žilinský)	     71,8	7,20	300,0	33,19	100,0	100,0	
Slovensko juhozápad
(Trnavský, Nitriansky)	576,8	57,84	595,0	65,82	0,0	0,0	
Bratislavský kraj
	       0,0	0,0	9,0	0,99	0,0	0,0	

Regióny spolu	      997,3	   100,0	    904,0	  100,0	    100,0	   100,0	

	Finančné prostriedky predstavujú pri čerpaní pomoci z predvstupových fondov EÚ (ISPA, SAPARD) finančný podiel štátu pri realizovaní verejných prác.                 Na najbližšie obdobie sú prostriedky orientované do regiónu Slovensko - juhozápad , z dôvodu plnenia špecifického cieľa Národného programu regionálneho rozvoja SR, ktorým je budovanie železničnej siete, ČOV a kanalizácií.

Sumár alokovaných finančných prostriedkov do jednotlivých regiónov Slovenska na začínané verejné práce podľa návrhu RPPVP 2002 - 2004 v mil. Sk

Rok	Zdroje finančných prostriedkov	Slovensko východ	Slovensko severozápad	Slovensko juhozápad	Bratislavský kraj	Regióny spolu	
2002	Kapitálové výdavky ŠR vrátane štátnych fondov	306,1	273,1	85,0	187,6	

5 381,9	
	Prostriedky VPS a predvstupových fondov EÚ (ISPA, SAPARD)	1 215,8	174,0	1 693,9	-		
	Úvery so zárukou štátu	248,7	-	-	-		
	Štátne dlhopisy	696,0	300,0	-	-		
	Ostatné úvery	-	65,4	129,5	-		
	Vlastné zdroje iných subjektov	-	5,0	-	1,0		
	Rozpočet obce	-	-	0,8	-		
	Iné	-	-	-	-		
	Finančné prostriedky spolu 	2 466,6	817,5	1 909,2	188,6		
	Finančné prostriedky spolu v %	45,84	15,19	35,47	3,50	100,0	
2003	Kapitálové výdavky ŠR vrátane štátnych fondov	354,5	23,1	82,5	223,5	

5 368,6	
	Prostriedky VPS a predvstupových fondov EÚ (ISPA, SAPARD)	-	500,0	1 390,0	10,0		
	Úvery so zárukou štátu	-	-	-	-		
	Štátne dlhopisy	-	2 500,0	-	-		
	Ostatné úvery	-	-	-	-		
	Vlastné zdroje iných subjektov	240,0	-	-	-		
	Rozpočet obce	-	-	-	45,0		
	Iné	-	-	-	-		
	Finančné prostriedky spolu 
	594,5	3 023,1	1 472,5	278,5		
	Finančné prostriedky spolu v %	11,07	56,31	27,43	5,19	100,0	
2004	Kapitálové výdavky ŠR vrátane štátnych fondov	451,2	47,5	87,2	89,5	

3 740,4	
	Prostriedky VPS a predvstupových fondov EÚ (ISPA, SAPARD)	-	650,0	-	-		
	Úvery so zárukou štátu	-	50,0	-	-		
	Štátne dlhopisy	900,0	1 200,0	-	-		
	Ostatné úvery	-	250,0	-	-		
	Vlastné zdroje iných subjektov	-	15,0	-	-		
	Rozpočet obce	-	-	-	-		
	Finančné prostriedky spolu 	1 351,2	2 212,5	87,2	89,5		
	Finančné prostriedky spolu v %	36,13	59,15	2,33	2,39	100,0	
RPPVP 02 - 04 celkom v mil. Sk	4 412,3	6 053,1	3 468,9	556,6	14 490,9	
RPPVP 02 - 04 celkom v %	30,45	41,77	23,94	3,84	100	

	Vyššie uvedená tabuľka prehľadne zobrazuje finančné zdroje plynúce            do jednotlivých regiónov Slovenska na začínané verejné práce a zároveň  percentuálny podiel čerpania finančných prostriedkov regiónmi z celkových verejných investícií. Z celkového prehľadu  je na jednej strane zrejmá skutočnosť, že kapitálové výdavky ŠR smerujú predovšetkým do prioritných regiónov. Na druhej strane sa hlavný princíp fungovania regionálnej politiky EÚ - princíp partnerstva, ktorého zmyslom je mobilizovanie vlastných zdrojov regiónov, v praxi prejavuje veľmi málo. III. Rozvojové prioritné verejné práce, na ktoré sa vzťahuje ust. § 10 ods. (2) zákona   č. 254/1998 Z. z. o verejných prácach, "Vykonanie štátnej expertízy".
	
	Štátnu expertízu stavebných zámerov verejných prác vykonáva ministerstvo   s cieľom posúdiť stavebný zámer a zhodnotiť optimálne využitie verejných investícií pri financovaní verejnej práce. Význam štátnej expertízy spočíva v posúdení a odporučení najvhodnejších návrhov riešenia verejnej práce nielen z hľadiska celospoločenskej potreby, ale aj z pohľadu technicko-ekonomickej efektívnosti          s prihliadnutím na optimálne využitie nákladov, to znamená efektívneho vynakladania finančných prostriedkov zo štátneho rozpočtu. Inštitút štátnej expertízy môže výrazne uľahčiť prácu pri zostavovaní výdavkovej časti štátneho rozpočtu a umožňuje dohliadať nad zvyšovaním rozpočtov verejných prác. Takáto činnosť štátnej expertízy             vo verejných prácach je činnosť na prípravu a uskutočňovanie stavby financovanej úplne alebo čiastočne z verejných investícií.

	Od začiatku roka 2001 bolo doteraz vypracovaných šesť protokolov                 o vykonaní štátnej expertízy v celkovom navrhovanom finančnom objeme                  6 316,2 mil. Sk bez DPH v cenovej úrovni roku 2000. Redukcia navrhovanej ceny      v absolútnom vyjadrení predstavuje čiastku 152,9 mil. Sk, čo v percentuálnom vyjadrení predstavuje ušetrenie 2,4% navrhovaných finančných prostriedkov. Predmetná redukcia ceny vzišla z výsledkov ekonomických expertíznych analýz posudzovaných stavebných zámerov verejných prác.
	
	Do návrhu RPPVP 2002 - 2004 bolo zaradených celkom 24 verejných prác, na ktoré je potrebné vykonať štátnu expertízu.

V roku 2002:
Por.	Názov, miesto	Cena v mil. Sk	
1.	Diaľničný privádzač Žilina juh, I. etapa, Žilina	250,0	
2.	R - 1 Budča - Kováčová,  Zvolen	580,0	
3.	Prepojenie skupinového vodovodu na Holíč, II. stavba, Senica	370,0	
4.	Záhorský skupinový vodovod - prívod vody z Bratislavy, Malacky	380,0	
5.	Čistiareň odpadových vôd - pravý breh Trenčín	348,7	
6.	Rekonštrukcia ČOV Komárno 	353,4	
7.	Národná kultúrna pamiatka Bratislavský hrad Palác, Bratislava 	624,5	
8.	Cesta II/487 Čadca - Raková, Čadca	657,0	
9.	Cesta I/68 Lipany - Sabinov, Lipany	1 300,0	
10.	Cesta I/64 Topoľčany, II. časť, Topoľčany	422,3	
Vysvetlivky: R -  rýchlostná komunikácia,  ČOV - čistiareň odpadových vôd

v roku 2003:
Por.	Názov, miesto	Cena v mil. Sk	
1.	Rekonštrukcia kaštieľa Domova dôchodcov, Stupava 	         400,0	
2.	D - 1 Višňové - Dubná Skala, Vrútky	8 694,8	
3.	D - 3 Čadca - Bukov, Svrčinovec	4 025,0	
4.	D - 3  Svrčinovec - Skalité, Svrčinovec	5 699,0	
5.	Modernizácia železničnej trate Žilina - Čadca, Žilina	1 834,0	
6.	Prívod vody Žiar n/Hr. - Hliník n/Hr. a vodovod II. časť, Žiar n/Hr.	         510,0	
7.	Pevný most Moravský Svätý Ján - Hohenau, Moravský Svätý Ján	         560,0	
8.	Prepojenie skupinového vodovodu na Holíč, II. stavba, Senica	370,0	
Vysvetlivky: D - diaľnica
V roku 2004:
Por. 	Názov, miesto	Cena  v mil. Sk	
1.	D- 3 Hričovské Podhradie - Žilina, Stráža	3 800,0	
2.	R - 1 Žarnovica - Šášovské Podhradie, I. etapa, Žarnovica	2 642,0	
3.	Modernizácia trate N. Mesto n/V. - Púchov, Nové Mesto n/Váhom	5 100,0	
4.	Železničný koridor Prešov, peronizácia, Prešov	       350,0	
5.	Modernizácia IX. koridoru Prešov - Plaveč, Prešov	       772,0	
6.	Prívod vody Jesenské - Nová Bašta, Jesenské	       511,5	

	Podľa   ust. § 10 ods. (4) zákona č. 254/1998 Z. z. o verejných prácach,         na verejné práce začínané v roku 2002 sa musí žiadosť o vykonanie štátnej expertízy predložiť ministerstvu najneskôr do 15. novembra 2001.

IV. Porovnanie návrhu RPPVP 2002 - 2004 s RPPVP 2001 - 2003

	Návrh RPPVP
2002 - 2004	RPPVP
2001 - 2003	
Počet verejných prác	103	85	
z toho na začatie v roku: 2001	-	38	
                                        2002	57	25	
                                        2003	26	22	
                                        2004	20	-	
                                        			
Objem finančných prostriedkov mil. Sk	   14 490,9	8 133,0	
z toho na začínané v roku: 2001	-	2 109,6	
                                           2002	5 381,9	2 255,2	
                                           2003	5 368,6	3 768,2	
                                           2004	3 740,4	-	
			
Verejné investície mil. Sk	10 152,6	6 089,4	
z toho na začínané v roku: 2001	-	1 677,1	
                                           2002	3 094,6	       978,1	
                                           2003	4 132,6	3 434,2	
                                           2004	2 925,4	-	
			
V tom zo štátneho rozpočtu mil. Sk 	4 212,1	2 014,2	
z toho začínané v roku: 2001	-	1 176,6	
                                      2002	1 849,1	       578,1	
                                      2003	1 587,6	       777,2	
                                      2004	   775,4	-	
Poznámka: v objemoch štátneho rozpočtu sú zahrnuté aj štátne fondy a VPS

C/ Záver

Návrh RPPVP 2002 - 2004 bol spracovávaný v takom časovom predstihu, aby bolo možné ho využiť pri tvorbe štátneho rozpočtu. Za dodržanie skrátených časových termínov pri jeho tvorbe patrí vďaka všetkým predkladateľom, ktorí sa práce zúčastňovali od začiatku.

Zároveň po prvýkrát sa návrh RPPVP 2002 - 2004 previazal s cieľmi regionálnej politiky SR, reprezentovanými Národným plánom regionálneho rozvoja SR, schváleným v marci 2001 uznesením vlády SR č. 240.

Vypracovanie tohto dokumentu bolo základnou podmienkou pre získanie finančných prostriedkov z predvstupových fondov EÚ, po integrácii Slovenska          do Európskej únie zo štrukturálnych fondov EÚ. Princíp programovania je jedným    zo základných princípov regionálnej politiky, ktorý vyžaduje vypracovanie programových dokumentov, na základe ktorých sa realizuje rozvoj regiónov a poskytuje podpora zo zdrojov Európskej únie. Národný plán regionálneho rozvoja SR je základným programovým dokumentom na národnej úrovni, ktorý definuje problémy, ciele a priority v oblastiach ekonomického a sociálneho rozvoja, zdôvodňuje potrebu podpory zo zdrojov EÚ, vrátane očakávaných výsledkov zabezpečenia administratívneho a implementačného systému a spôsobu financovania.

Národný plán regionálneho rozvoja SR poskytuje komplexný pohľad              na súčasný stav hospodárskeho a sociálneho rozvoja Slovenska a jeho regiónov,     na bariéry ďalšieho rozvoja i návrhy na ich prekonanie prostredníctvom stanovenia rozvojových priorít a stratégií. Určenie cieľov, priorít a voľba stratégií Národného plánu regionálneho rozvoja SR vychádza zo sektorových a regionálnych operačných programov.

Návrh RPPVP 2002 - 2004 akceptoval uvedené ciele z Národného plánu regionálneho rozvoja jeho premietnutím do územia a je v oblasti verejných prác vyjadrením regionálnej politiky štátu pre najbližšie obdobie.